Svein

Svein, Sveine, Sveinn, Sven og Svend er nordiske mannsnavn som stammer fra det norrøne sveinn som betyr «gutt» eller «ung (ugift) mann». Svein finnes i en rekke varianter av sammensatte fornavn som Sveinung, Sveinbjørn, Sveinulf, Bergsvein og liknende.

Sveinn, Sven og Swen er henholdsvis norrøn, gammelsvensk og gammeldansk form av navnet.

Utbredelse
Svæinn er det aller vanligste mannsnavnet funnet i nordiske runeinskripsjoner fra vikingtiden og var dermed sannsynligvis ett av de vanligste mannsnavnene i Norden i vikingtiden. De vanligste skrivemåtene var suain, suein, suin og suen.

I Norge er formen Svein vanligst, i Sverige formen Sven (ofte med kallenavn Svenne), i Danmark Svend og på Island Sveinn. I Tyskland forekommer også formen Swen og kvinnenavnet Svenja. På Færøyene er den danske formen, Svend, mest brukt, og er et av de 120 mest brukte navnene på øyene. Formene Sveinur og Svenn er også brukte. Det norrøne Svein skrives ofte Sweyn på engelsk. 

I 2005 var det ifølge Statistisk sentralbyrå 27 437 personer som het Svein og 4 241 som het Sven i Norge.

Svein var et vanlig navn i Norge i middelalderen. Over 180 forskjellige personer med navnet er nevnt i Regesta Norvegica. Formen Svend var vanlig i Norge på 1700-tallet. Navnet Svein ble særlig gitt til gutter på 1940- og 1950-tallet da opptil 2,5 % fikk navnet Svein, før bruken gikk ned etter 1955, men holdt seg et stykke ut på 1960-tallet. Navnedagen for Svein, Sven og Svend er i Norge 3. desember.

Swain var et svært vanlig navn i England før den normanniske invasjonen. 

I Sverige var Sven mest populært på første halvdel av 1900-tallet.

I Danmark var Svend et svært populært navn på guttebarn født på første halvdel av 1900-tallet.

Sveinn var et svært vanlig navn på Island på midten av 1800-tallet.

Navnet forekommer også i formene svenn og sveinn, men er da vanligvis ikke brukt som navn, men som betegnelse på en «fri mann i annen manns tjeneste» eller en arbeider som har bestått en svenneprøve.

|}

Kjente personer med navnene Svein, Sven eller Svend og beslektede navn
Personene i listene er ordnet kronologisk etter fødselsår.

Svein
 Svein Tjugeskjegg (ca. 960–1014), dansk konge, (på dansk Svend 1 Tveskæg)
 Svein Håkonsson Ladejarl (død 1016), norsk riksstyrer
 Svein Knutsson (Svein Alfivason, ca. 1016–1035), norsk riksstyrer
 Svein Estridsson (eller Svend 2 Estridssøn og Sveinn Úlfsson) (ca. 1020–1074), dansk konge
 Svein Rosseland (1894–1985), norsk astrofysiker
 Svein Blindheim (1916–2013), norsk motstandsmann og historiker
 Svein Ellingsen (1929–2020), norsk salmedikter
 Svein Byhring (1932–2007), norsk skuespiller og radiomann
 Svein Wickstrøm (1936–2006), norsk skuespiller
 Svein Erik Brodal (f. 1939), norsk skuespiller og instruktør
 Svein Scharffenberg (1939–2017), norsk skuespiller og instruktør
 Svein Alsaker (f. 1940), norsk stortingspolitiker og fylkesmann i Hordaland
 Svein Urdal (f. 1941), norsk polititjenestemann
 Svein «Chriko» Christiansen (f. 1941), norsk jazzmusiker
 Svein Erik Haagenrud (f. 1942), norsk fotballspiller og leder
 Svein Erik Børja (1942–1992), norsk plateprodusent
 Svein-Erik Stiansen (f. 1942), norsk skøyteløper
 Svein Longva (1943–2009), norsk riksmeglingsmann
 Svein Slettan (1945–2002), norsk jurist
 Svein Gundersen (f. 1946), norsk skuespiller og instruktør
 Svein Sturla Hungnes (f. 1946), norsk skuespiller og instruktør
 Svein Jarvoll (f. 1946), norsk forfatter
 Svein Arne Hansen (1946–2020), norsk idrettsleder
 Svein Ludvigsen (f. 1946), norsk politiker, tidligere fiskeriminister
 Svein Aaser (f. 1946), norsk konsernsjef for DnB NOR
 Svein Aage Christoffersen (f. 1947), norsk teolog
 Svein Kvia (1947–2005), norsk fotballspiller
 Svein Bolling (f. 1948), norsk maler
 Svein Gundersen (f. 1949), norsk komponist
 Svein Gjedrem (f.1950), norsk sentralbanksjef
 Svein Grønnern (f. 1952), norsk politiker og organisasjonsleder
 Svein Nymo (1953–2014), norsk fiolinist
 Svein Tindberg (f. 1953), norsk skuespiller
 Svein Dag Hauge (f. 1956), norsk gitarist og musikkprodusent
 Svein Bryn (f. 1958), norsk NRK-journalist
 Svein Nyhus (f. 1962), norsk illustratør og barnebokforfatter

Sven
 Sven Anders Hedin (1865–1932), svensk oppdagelsesreisende
 Sven Elvestad (1884–1934), norsk forfatter
 Sven Hassel (1917–2012), dansk forfatter og soldat
 Sven Delblanc (1931–1992), svensk forfatter
 Sven Nyhus (f. 1932), norsk musiker
 Sven Nykvist (1932–2006), svensk filmfotograf
 Sven Sønsteby (1933–2014), norsk tegner
 Sven Wollter (f. 1934), svensk skuespiller
 Sven-Bertil Taube (f. 1934), svensk sanger
 Sven O. Høiby (1937–2007), norsk mann, faren til kronprinsesse Mette-Marit
 Sven-Erik Magnusson (1942–2017), svensk musiker, frontfigur i dansbandet Sven-Ingvars
 Sven Kærup Bjørneboe (f. 1943), norsk forfatter
 Svenne Hedlund (f. 1945), svensk sanger, medlem av duoen Svenne & Lotta
 Sven-Göran Eriksson («Svennis», f. 1948), svensk fotballtrener
 Sven Nordin (f. 1957), norsk skuespiller
 Sven Fischer (f. 1971), tysk skiskytter
 Sven Hannawald (f. 1974), tysk skihopper

Svend
 Svend 1 Tveskæg (ca. 960–1014), dansk konge, heter i sagaene Svein Tjugeskjegg
 Svend 2 Estridssøn (ca. 1020–1074), dansk konge, i sagaene kalt Svein Estridsson
 Svend 3 Grathe (eller Svend Grade) (1127–57), dansk konge
 Svend Foyn (1809–1894), norsk hvalfanger
 Svend Asmussen (1916–2017), dansk fiolinist og jazzmusiker
 Svend Auken (1943–2009), dansk politisk leder
 Svend Wam (1946–2017), norsk filmregissør

Sveinbjørn, Sveinung
 Sveinung Bjørnson Svalastoga (1772–1809), norsk rosemaler
 Sveinbjörn Egilsson (1791–1852), islandsk språkmann og dikter. 
 Sveinbjörn Sveinbjörnsson (1847–1927), islandsk komponist
 Sveinung Hovensjø (f. 1950), norsk bassist og gitarist
 Jón Sveinbjørn Jónsson (f. 1955), norsk forfatter og oversetter
 Sveinung Lunde (f. 1955), norsk politiker (H)
 Sveinung Eide (f. 1974), norsk lege og musiker

Etternavnet Svensson og liknende
 Brynjólfur Sveinsson (1605–75), islandsk geistlig, 
 Jón Sveinsson (1857–1944), islandsk katoslk dikterprest, ofte kalt «Nonni»
 Anton Svensson (1891–1926), svensk-norsk forbryter
 Einar Ólafur Sveinsson (1899–1984), islandsk litteraturforsker og folklorist
 Ásmundur Sveinsson (1893–1982), islandsk billedhugger
 Haakon Svensson (1905–71), norsk vinspesialist
 Roland Svensson (1910–2003), svensk maler, tegner og grafiker
 Alf Svensson (f. 1938), svensk kristligdemokratisk politiker
 Barbro Svensson (1938–2018), svensk underholdningsartist og sanger, kjent under navnet «Lill-Babs»
 Esbjörn Svensson (f. 1964), svensk jazzpianist og komponist
 Tina Svensson (f. 1967) , norsk fotballspiller

Oppdiktede figurer
 Svein i barnebokserien Svein og rotta av Marit Nicolaysen.
 Sven og Ole, to figurer i de norsk-amerikanske vitsene om Ole og Lena
 Svensson, et vanlig etternavn i Sverige og ofte brukt som betegnelse på en gjennomsnittssvenske, særlig i uttrykket «Medelsvensson»
 Svein Krogstad, en figur i den norske såpeserien Hotel Cæsar.

Se også
 Svenn
 Svenneprøve

Referanser

Eksterne lenker
 Søk i statistikk over bruken av navn i Norge
 

Mannsnavn
Navn med norrøn opprinnelse